Ampilan dalem

Ampilan dalem inggih punika lambang karajan mliginipun wonten Karaton Kasunanan Surakarta Adiningrat ugi wonten ing Kraton Yogyakarta. Lambang punika awujud barang-barang ingkang asring dipunmedalaken nalika upacara resmi ndhèrèk Sultan. Barang-barang punika saking emas murni kanthi tahta berlian. Padatanipun dipunasta kaliyan 8 abdidalem wanita ingkang dipunarani Manggung ingkang piyambak-piyambak ngasta barang ingkang awujud:

 Banyak utawi angsa: simbol kasucian lan waspada.
 Dhalang utawi kijang: simbol gesit lan kawicaksanaan.
 Sawung utawi pitik jago: simbol kawantunan.
 Galing utawi merak: simbol kawibawan.
 Hardawalika utawi naga: wonten ing mitologi Jawi ateges panyangga donya. Dados ateges Raja punika nyangga sadaya tanggel jawab.
 Kacu mas utawi saputangan emas: simbol ingkang ngapus sadaya kotoran jasmani lan rohani wonten ing papréntahan ugi wonten ing katatanagaraan.
 Kutuk utawi Kotak: simbol daya tarik.
 Kandhil utawi lentera: simbol panerangan manahing rakyat.

Kategori:Karaton Ngayogyakarta Hadiningrat
Kategori:Ngayogyakarta